Muğanlı yaşayış yeri
Muğanlı yaşayış yeri — Naxçıvan Muxtar Respublikasının Şərur rayonunun Muğanlı kəndi ərazisində qədim yaşayış yeri. Yaşayış yeri kənddən ş.-də yerləşir. Yaşayış yeri su kanalının qazılması ilə iki yerə bölünmüşdür. Hazırda yaşayış yerində möhrədən tikilmiş dördkünc formalı yaşayış evlərinin qalıqları qalmaqdadır. Tədqiqat zamanı yaşayış yerindən orta əsrlərə aid şirli və şirsiz keramika məmulatı aşkar olunmuşdur. Araşdırmalara əsaslanaraq yaşayış yerini 11-18 əsrlərə aid etmək olar.